EFORL เล็งเพิ่มทุน 8.5 พันล้านหุ้น ขาย RO สัดส่วน 4:1 ราคา 0.05 บ./หุ้น ชงผถห. 5 พ.ย.นี้
EFORL เล็งเพิ่มทุน 8.5 พันล้านหุ้น ขาย RO สัดส่วน 4:1 ราคา 0.05 บ./หุ้น ชงผถห. 5 พ.ย.นี้
EFORL เล็งเพิ่มทุน 8.5 พันล้านหุ้น ขาย RO สัดส่วน 4:1 ราคา 0.05 บ./หุ้น ชงผถห. 5 พ.ย.นี้
25 ก.ย. 2562

บริษัท อี ฟอร์ แอล เอม จำกัด (มหาชน) หรือ EFORL ระบุว่า ที่ประชุมคณะกรรมการบริษัทเมื่อวานนี้ (24 ก.ย.) อนุมัติให้นำเสนอต่อที่ประชุมวิสามัญผู้ถือหุ้นครั้งที่ 1/2562 ในวันที่ 5 พ.ย.นี้ เพื่อพิจารณาอนุมัติการเพิ่มทุนจดทะเบียนเป็น 3.18 พันล้านบาท จากเดิม 2.58 พันล้านบาท โดยออกหุ้นใหม่ 8.5 พันล้านหุ้น พาร์หุ้นละ 0.075 บาท  โดยจะจัดสรรให้กับผู้ถือหุ้นเดิมตามสัดส่วน 4 หุ้นเดิมต่อ 1 หุ้นใหม่ ที่ราคาหุ้นละ 0.05 บาท/หุ้น
ทั้งนี้ บริษัทได้กำหนดวันกำหนดรายชื่อผู้ถือหุ้นที่มีสิทธิได้รับการจัดสรรและเสนอขายหุ้นสามัญเพิ่มทุน (Record Date) วันที่ 11 พ.ย.62 และกำหนดวันจองซื้อหุ้นสามัญเพิ่มทุนของผู้ถือหุ้นเดิมในวันที่ 2, 3, 4, 6 และ 9 ธ.ค.62  (5 วันทำการ)
สำหรับวัตถุประสงค์การเพิ่มทุน บริษัทจะนำเงินเพื่อชำระหนี้ประมาณ 200 ล้านบาท และลงทุนในธุรกิจอื่น ตลอดจนใช้เป็นเงินทุนหมุนเวียนในธุรกิจหลักของบริษัทประมาณ 202 ล้านบาท ซึ่งจะทำให้บริษัทมีสภาพคล่องของเงินทุนหมุนเวียนและเพิ่มความแข็งแกร่งทางด้านการเงินของบริษัท รวมถึงมีโครงสร้างทางการเงินที่เหมาะสมสามารถเพิ่มศักยภาพในการขยายธุรกิจของบริษัทได้